Es war einmal in Deutschland

Es war einmal in Deutschland (engleschen Titel: Bye Bye Germany) ass e lëtzebuergesch-däitsch-belsche Film vum belsche Regisseur Sam Garbarski, no de Romaner Die Teilacher a Machloikes vum Michel Bergmann. En hat seng Première op der Berlinale 2017 an zu Lëtzebuerg um LuxFilmFest 2017.

 Ëm wat geet et am Film? 
Sechs Kolleegen, déi d'Shoah iwwerlieft hunn, hunn 1946 just ee Wonsch: aus Däitschland fort an Amerika ze kommen. Mä dofir brauch ee Suen, un déi et an deenen Zäiten net einfach ass, drunzekommen. No an no stellt sech eraus, datt engem vun hinnen, dem David, seng Vergaangenheet net sou kauscher ze si schéngt, wéi gemengt...

 Produktioun 
De Lëtzebuerger Filmfong huet d'Produktiounsgesellschaft Samsa Film mat 60.000 Euro ënnerstëtzt fir d'Dréibuch vun Es war einmal in Deutschland ze entwéckelen.filmfund.lu: Conseil d'administration décisions du 25 juin 2014 Duerno koum nach eng weider finanziell Ënnerstëtzung an Héicht vun 1.800.000 Euro fir d'Produktioun vum Film dobäi.filmfund.lu: Comité de Sélection décisions décembre 2014 

 Auszeechnungen 

De Film gouf beim belsche Filmpräis Magritte du cinéma 2014 an de Kategorië "Bescht Dréibuch" (Sam Garbarski), "Bescht Schauspillerin an enger Nieweroll" (Tania Garbarski) a "Bescht Zeenebild" (Véronique Sacrez) nominéiert, an huet an der Kategorie "Bescht Kostümer" (Nathalie Leborgne) gewonnen.

Um internationale Filmfestival vun Norwegen krut de Film de Präis fir de beschte Film.

Um US-amerikanesche RiverRun International Film Festival krut de Film de Publikumspräis.

Déi Deutsche Film- und Medienbewertung zu Wiesbaden huet dem Film de "Prädikat besonders wertvoll" ginn.

 Kuckt och 
 Lëscht vu lëtzebuergesche Filmer

 Um Spaweck 
 Es war einmal in Deutschland op filmportal.de 
 Es war einmal in Deutschland op samsa.lu 

Kategorie:Filmer 2017
Kategorie:Däitsch Filmer
Kategorie:Belsch Filmer
Kategorie:Lëtzebuergesch Filmer
Kategorie:Däitsch Filmdramen
Kategorie:Belsch Filmdramen
Kategorie:Lëtzebuergesch Filmdramen
Kategorie:Filmer vum Sam Garbarski